《寄怀家工部仞千 其三》
清代·徐仲山

丝竹逢君写素心，高山流水有知音。枝因许借仍栖枳，花到亲探便入林。

文字有灵能赤绿，诗书无劫可浮沉。春风若释虞翻恨，始信名山酝酿深。

作者简介：徐仲山，字次岳，广东揭阳人，寄籍彰化。丁曰健观察见其文奇之，遂入邑庠，为廪生。存诗一首，见连横《台湾诗乘》，今据以校录。